ᱢᱩᱦᱟᱢᱢᱚᱫᱽ ᱤᱣᱱᱩᱥ

ᱢᱩᱦᱟᱢᱢᱚᱫᱽ ᱤᱣᱱᱩᱥ (ᱡᱟᱱᱟᱢ: ᱒᱘ ᱡᱩᱱ, ᱑᱙᱔᱐) ᱫᱚ ᱢᱤᱫᱽ ᱥᱟᱶᱛᱟ ᱩᱫᱳᱠᱛᱟ, ᱥᱟᱶᱛᱟ ᱥᱩᱥᱟᱹᱨᱤ ᱟᱨ ᱱᱳᱵᱮᱞ ᱥᱤᱨᱯᱟᱹ ᱡᱤᱛᱠᱟᱹᱨᱤᱭᱟᱹ ᱠᱟᱱᱟᱭ᱾ ᱩᱱᱤ ᱫᱚ ᱒᱐᱒᱔ ᱥᱮᱨᱢᱟ ᱨᱮᱱᱟᱜ ᱘ ᱟᱜᱚᱥᱴ ᱠᱷᱚᱱ ᱵᱟᱝᱞᱟᱫᱮᱥ ᱨᱮᱱ ᱤᱱᱴᱟᱨᱤᱢ ᱥᱚᱨᱠᱟᱨ ᱨᱮᱱ ᱢᱩᱬᱩᱛ ᱩᱯᱳᱫᱮᱥᱴᱟ ᱦᱤᱥᱟᱹᱵᱛᱮᱭ ᱠᱟᱹᱢᱤᱭ ᱫᱟ᱾ ᱩᱱᱤ ᱫᱚ ᱒᱐᱐᱖ ᱥᱮᱨᱢᱟ ᱨᱮ ᱜᱨᱟᱢᱤᱱ ᱵᱮᱝᱠ ᱠᱮ ᱛᱮᱭᱟᱨ ᱟᱠᱟᱫᱟ ᱟᱨ ᱦᱩᱰᱤᱧ ᱨᱤᱱ ᱫᱷᱟᱨᱚᱱᱟ ᱵᱮᱱᱟᱣ ᱠᱷᱟᱹᱛᱤᱨ ᱱᱳᱵᱮᱞ ᱥᱟᱱᱛᱟᱤ ᱥᱤᱨᱯᱟᱹᱭ ᱧᱟᱢ ᱟᱠᱟᱫᱟ᱾ ᱚᱱᱟ ᱵᱟᱫᱽ ᱠᱟᱛᱮ ᱦᱚᱸ ᱒᱐᱐᱙ ᱥᱮᱨᱢᱟ ᱨᱮ ᱡᱩᱠᱛᱳᱨᱟᱥᱴᱨᱚ ᱠᱷᱚᱱ ᱯᱨᱮᱥᱤᱰᱮᱱᱥᱤᱭᱟᱞ ᱢᱮᱰᱮᱞ ᱚᱵ ᱯᱷᱨᱤᱰᱚᱢ ᱟᱨ ᱒᱐᱑᱐ ᱥᱮᱨᱢᱟ ᱨᱮ ᱠᱚᱝᱜᱨᱮᱥᱚᱱᱟᱞ ᱜᱳᱞᱰ ᱢᱮᱰᱮᱞ ᱟᱨᱦᱚᱸ ᱮᱢᱟᱱᱛᱮᱭᱟᱜ ᱡᱟᱹᱛᱤᱭᱟᱹᱨᱤ ᱥᱮ ᱡᱮᱜᱮᱛᱟᱹᱨᱤ ᱥᱤᱨᱯᱟᱹ ᱠᱚᱭ ᱧᱟᱢ ᱟᱠᱟᱫᱟ᱾

 ᱜᱷᱟᱸᱨᱚᱡᱽ ᱟᱨ ᱜᱤᱫᱽᱨᱟᱹ ᱚᱠᱛᱚ
ᱢᱩᱦᱟᱢᱢᱚᱫᱽ ᱤᱣᱱᱩᱥ ᱒᱘ ᱡᱩᱱ ᱑᱙᱔᱐ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱦᱟᱛᱟᱡᱟᱨᱤ, ᱵᱟᱝᱞᱟᱫᱮᱥ (ᱵᱟᱝᱞᱟᱫᱮᱥ ᱫᱚ ᱩᱱ ᱚᱠᱛᱚ ᱵᱨᱤᱴᱤᱥ ᱥᱤᱧᱚᱛ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ) ᱨᱮ ᱵᱚᱠᱥᱤᱨᱦᱟᱴ ᱨᱚᱰ ᱥᱩᱨ ᱵᱟᱛᱩᱣᱟ ᱟᱛᱳ ᱨᱮ ᱢᱤᱫ ᱢᱩᱥᱞᱤᱢ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ᱾ ᱱᱩᱭ ᱫᱚ ᱛᱮᱥᱟᱨ ᱜᱤᱫᱽᱨᱟ. ᱛᱟᱦᱮᱸ ᱠᱟᱱᱟ᱾ ᱢᱩᱦᱟᱢᱢᱚᱫᱽ ᱟᱜ ᱜᱷᱟᱨᱚᱸᱡᱽ ᱨᱮ ᱟᱨᱦᱚᱸ ᱖ ᱜᱚᱴᱟᱝ ᱜᱤᱫᱽᱨᱟ. ᱡᱟᱱᱟᱢ ᱞᱮᱱᱟ ᱠᱚ, ᱡᱚᱛᱚ ᱛᱮ ᱙ ᱜᱚᱴᱟᱝ ᱵᱚᱭᱦᱟ ᱠᱚ ᱛᱟᱦᱮᱸ ᱠᱟᱱᱟ ᱾

ᱟᱡ ᱵᱟᱵᱟ ᱫᱚ ᱦᱟᱡᱤ ᱫᱩᱞᱟ ᱢᱤᱭᱟ ᱥᱩᱫᱟᱜᱚᱨ ᱛᱟᱦᱮᱸ ᱠᱟᱱᱟᱭ, ᱟᱨ ᱢᱤᱫ ᱡᱩᱣᱮᱞᱚᱨ ᱞᱮᱠᱟᱛᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱟᱡ ᱟᱭᱳ ᱫᱚ ᱥᱳᱯᱷᱤᱭᱟ ᱠᱟᱛᱩᱱ ᱠᱟᱱᱟᱭ ᱾ ᱟᱡᱟᱜ ᱜᱤᱫᱽᱨᱟᱹ ᱚᱠᱛᱚ ᱫᱚ ᱟᱡᱟᱜ ᱟᱹᱛᱩ ᱨᱮᱜᱮ ᱵᱤᱛᱟᱹᱣ ᱞᱮᱱᱟ ᱾ ᱑᱙᱔᱔ ᱥᱟᱞᱮ ᱨᱮ ᱟᱡᱟᱜ ᱜᱷᱟᱨᱚᱸᱡᱽ ᱪᱤᱛᱛᱟᱜᱚᱝ ᱥᱚᱦᱚᱨ ᱛᱮᱠᱚ ᱥᱮᱱ ᱮᱱᱟ ᱟᱨ ᱩᱱᱤ ᱫᱚ ᱞᱟᱢᱟᱵᱟᱡᱟᱨ ᱯᱨᱟᱭᱢᱮᱨᱤ ᱟᱥᱲᱟ ᱨᱮ ᱯᱟᱲᱦᱟᱣ ᱮᱱᱟ ᱾ ᱑᱙᱔᱙ ᱥᱮᱨᱢᱟ ᱨᱮ ᱟᱡ ᱟᱭᱳ ᱫᱚ ᱢᱚᱱᱮᱨᱮ ᱟᱺᱜᱤᱵᱷᱟᱨ ᱮ ᱧᱟᱢ ᱞᱮᱫᱼᱟ ᱾ ᱢᱩᱦᱟᱢᱢᱚᱫᱽ ᱫᱚ ᱪᱤᱛᱛᱟᱜᱚᱝ ᱠᱚᱞᱮᱡᱤᱴᱤ ᱟᱥᱲᱟ ᱨᱮ ᱯᱟᱲᱦᱟᱣ ᱞᱮᱱᱟᱭ ᱟᱨ ᱯᱩᱨᱩᱵᱽ ᱯᱟᱠᱤᱥᱛᱟᱱ ᱨᱮ ᱓᱙,᱐᱐᱐ ᱠᱷᱚᱱ ᱑᱖ ᱟᱱᱟᱜ ᱡᱚᱛᱚ ᱠᱷᱚᱱ ᱱᱟᱯᱟᱭ ᱪᱮᱪᱮᱫᱤᱭᱟ. ᱩᱱᱤ ᱫᱚ ᱟᱥᱲᱟ ᱚᱠᱛᱚ ᱨᱮ ᱢᱤᱫ ᱵᱚᱭᱤᱥ ᱥᱠᱟᱣᱩᱴ ᱛᱟᱦᱮᱸ ᱠᱟᱱᱟᱭ, ᱟᱨ ᱑᱙᱕᱒ ᱨᱮ ᱯᱟᱪᱮ ᱯᱟᱠᱤᱥᱛᱟᱱ ᱟᱨ ᱥᱤᱧᱚᱛ ᱟᱨ ᱑᱙᱕᱕ ᱨᱮ ᱠᱮᱱᱰᱟ ᱨᱮ ᱡᱟᱢᱵᱩᱨᱤ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱮ ᱥᱮᱱ ᱞᱮᱱᱟ ᱾ ᱡᱚᱠᱷᱚᱱ ᱤᱣᱱᱩᱥ ᱪᱤᱛᱛᱟᱜᱚᱝ ᱠᱚᱞᱮᱡᱽ ᱨᱮᱭ ᱯᱟᱲᱦᱟᱣᱜ ᱠᱟᱱ ᱛᱟᱦᱮᱸᱫ, ᱩᱱ ᱡᱚᱦᱚᱜ ᱩᱱᱤ ᱫᱚ ᱰᱨᱟᱢᱟ ᱮᱱᱮᱡ ᱨᱮ ᱥᱤᱨᱯᱷᱟᱹᱭ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱑᱙᱕᱗ ᱥᱮᱨᱢᱟ ᱨᱮ, ᱩᱱᱤ ᱫᱚ ᱰᱷᱟᱠᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱮᱠᱚᱱᱚᱢᱤᱠᱥ ᱰᱤᱯᱟᱨᱴᱢᱮᱱᱴ ᱨᱮ ᱯᱟᱲᱦᱟᱣ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱑᱙᱖᱐ ᱥᱟᱞᱮ ᱨᱮ ᱪᱤᱛᱛᱟᱜᱚᱝ ᱠᱚᱞᱮᱡᱽ ᱠᱷᱚᱱ BA ᱟᱨ ᱑᱙᱖᱑ ᱥᱟᱞᱮ ᱨᱮ MA ᱥᱤᱨᱯᱷᱟ. ᱧᱟᱢ ᱠᱮᱫᱟ᱾

 ᱮᱛᱦᱚᱵ ᱠᱟᱹᱢᱤ ᱡᱤᱭᱚᱱ 
᱑᱙᱗᱖ ᱥᱮᱨᱢᱟ ᱨᱮ ᱪᱚᱴᱴᱚᱜᱨᱟᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱩᱨ ᱨᱮᱱᱟᱜ ᱡᱳᱵᱨᱟ ᱟᱛᱚ ᱨᱮ ᱢᱤᱫᱴᱮᱱ ᱨᱮᱸᱜᱮᱸᱡ ᱜᱷᱟᱸᱨᱚᱡ ᱧᱮᱞᱛᱮ ᱩᱱᱤ ᱫᱚ ᱢᱚᱱ ᱨᱮᱭ ᱴᱷᱟᱹᱣᱠᱟᱹ ᱞᱮᱫᱟ ᱡᱮ ᱦᱩᱰᱤᱧ ᱨᱤᱱ ᱛᱮ ᱢᱤᱫ ᱦᱚᱲᱟ ᱡᱤᱭᱚᱱ ᱨᱮ ᱟᱹᱰᱤ ᱞᱟᱹᱴᱩ ᱯᱷᱟᱨᱟᱠ ᱵᱮᱱᱟᱣ ᱫᱟᱲᱮᱭᱟᱜᱼᱟ᱾ ᱟᱛᱚ ᱨᱮᱱ ᱟᱭᱳ ᱦᱚᱲ ᱠᱩ ᱡᱟᱸᱦᱟᱸᱭ ᱠᱚᱫᱚ ᱢᱟᱫ ᱠᱤᱨᱤᱧ ᱠᱟᱛᱮ ᱡᱤᱱᱤᱥ ᱵᱮᱱᱟᱭ ᱠᱟᱛᱮ ᱠᱚ ᱟᱹKᱦᱨᱤᱧᱮᱜ ᱛᱟᱸᱦᱮᱱᱱᱟᱜ, ᱟᱫᱚ ᱚᱱᱟ ᱢᱟᱫ ᱠᱤᱨᱤᱧ ᱞᱟᱹᱜᱤᱛ ᱢᱚᱦᱟᱡᱚᱱ ᱴᱷᱮᱱ ᱡᱟᱸᱦᱟᱸ ᱨᱤᱱ ᱠᱚ ᱦᱟᱛᱟᱣᱮᱛ ᱛᱟᱸᱦᱮᱸᱱ ᱚᱱᱟ ᱨᱮᱱᱟᱜ ᱥᱩᱫ ᱮᱢ ᱛᱮᱜᱮ ᱩᱱᱠᱩᱣᱟᱜ ᱞᱟᱵᱷ ᱯᱟᱭᱥᱟ ᱫᱚ ᱵᱟᱝ ᱛᱟᱸᱦᱮᱸᱱᱠᱟᱱ ᱛᱟᱸᱦᱮᱸᱱᱟ᱾ ᱤᱣᱱᱩᱥ ᱟᱭᱟᱜ ᱱᱤᱡᱮᱨ ᱴᱟᱠᱟ ᱠᱷᱚᱱ ᱔᱒ ᱡᱚᱱ ᱟᱭᱳ ᱦᱚᱲ ᱘᱕᱖ ᱴᱟᱠᱟ ᱠᱟᱛᱮᱜ ᱮ ᱮᱢᱟ ᱞᱮᱫ ᱠᱳᱣᱟ, ᱡᱟᱸᱦᱟᱸ ᱨᱮᱱᱟᱜ ᱥᱩᱫ ᱫᱚ ᱛᱟᱸᱦᱮᱸᱠᱟᱱᱟ ᱐.᱕᱐ ᱴᱟᱠᱟ (᱐.᱐᱒ ᱢᱟᱨᱠᱤᱱ ᱰᱚᱞᱟᱨ) ᱾ ᱚᱱᱟ ᱠᱟᱨᱚᱱ ᱛᱮ ᱜᱮ ᱤᱣᱱᱩᱥ ᱫᱚ ᱠᱷᱩᱫᱨᱳ ᱨᱤᱱ ᱨᱮᱱ ᱡᱚᱱᱚᱠ ᱠᱚ ᱢᱮᱛᱟᱭᱟ᱾ 

ᱡᱳᱵᱨᱟ ᱟᱛᱚ ᱨᱮᱱ ᱟᱭᱳ ᱦᱚᱲ ᱠᱩ ᱞᱟᱹᱜᱤᱫ ᱨᱤᱱ ᱵᱤᱛᱚᱨᱚᱱ ᱞᱟᱹᱜᱤᱛ ᱤᱣᱱᱩᱥ ᱑᱙᱗᱖ ᱥᱮᱨᱢᱟ ᱨᱮᱱᱟᱜ ᱰᱤᱥᱮᱢᱵᱚᱨ ᱪᱟᱸᱫᱚ ᱨᱮ ᱡᱚᱱᱚᱛᱟ ᱵᱮᱝᱠ ᱠᱷᱚᱱ ᱢᱤᱫᱴᱮᱱ ᱨᱤᱱᱮ ᱧᱟᱢ ᱞᱮᱫᱟ᱾ ᱤᱱᱟᱹ ᱛᱟᱭᱚᱢ ᱮᱴᱟ ᱵᱮᱝᱠ ᱠᱷᱚᱱ ᱦᱚᱸ ᱨᱤᱱᱮ ᱧᱟᱢ ᱞᱮᱫᱟ᱾  ᱑᱙᱘᱒ ᱥᱮᱨᱢᱟ ᱥᱮᱡ ᱱᱚᱣᱟ ᱠᱟᱹᱢᱤᱦᱚᱨᱟ ᱨᱮᱱ ᱥᱚᱦᱮᱫ ᱠᱚ ᱦᱩᱭᱮᱱᱟ ᱒᱘,᱐᱐᱐ ᱡᱚᱱ᱾ ᱤᱱᱟᱹ ᱛᱟᱭᱚᱢ ᱑᱙᱘᱓ ᱥᱮᱨᱢᱟ ᱠᱷᱚᱱ ᱱᱚᱣᱟ ᱠᱟᱹᱢᱤ ᱦᱚᱨᱟ ᱨᱮᱱᱟᱜ ᱢᱤᱫᱴᱮᱱ ᱧᱩᱛᱩᱢ ᱫᱚ ᱦᱩᱭᱮᱱᱟ ᱡᱟᱸᱦᱟᱸ ᱫᱚ ᱜᱨᱟᱢᱤᱱ ᱵᱮᱝᱠ ᱠᱚ ᱫᱚᱦᱚ ᱠᱮᱫᱟ᱾ ᱡᱩᱞᱟᱭ ᱒᱐᱐᱗ ᱫᱷᱟᱹᱵᱤᱡ ᱱᱚᱣᱟ ᱜᱨᱟᱢᱤᱱ ᱵᱮᱝᱠ ᱨᱮᱱᱟᱜ ᱗.᱔ ᱢᱤᱞᱤᱭᱚᱱ ᱨᱤᱱ ᱦᱟᱛᱟᱣ ᱠᱩ ᱞᱟᱹᱜᱤᱛ ᱖.᱓᱘ ᱵᱤᱞᱤᱭᱚᱱ ᱢᱟᱨᱠᱤᱱ ᱰᱚᱞᱟᱨᱮ ᱮᱢ ᱞᱮᱫᱟ᱾ 

᱑᱙᱘᱐ ᱥᱮᱨᱢᱟ ᱢᱩᱪᱟᱹᱫ ᱥᱮᱡ ᱜᱨᱟᱢᱤᱱ ᱵᱮᱝᱠ ᱫᱚ ᱢᱟᱨᱮ ᱯᱩᱠᱷᱨᱤ ᱡᱩᱛ ᱟᱨ ᱜᱚᱵᱷᱤᱨ ᱱᱚᱞᱠᱩᱯ ᱵᱟᱹᱭᱥᱟᱹᱣ ᱨᱮᱱᱟᱜ ᱠᱟᱹᱢᱤ ᱮᱛᱦᱚᱵ ᱞᱮᱫᱟ᱾ ᱑᱙᱘᱙ ᱥᱮᱨᱢᱟ ᱥᱮᱡ ᱱᱚᱣᱟ ᱠᱚ ᱠᱟᱹᱢᱤ ᱜᱮ ᱡᱟᱸᱦᱟᱸ ᱞᱮᱠᱟ ᱯᱩᱠᱷᱨᱤᱨᱮ ᱦᱟᱹᱠᱩ ᱪᱟᱥ ᱠᱟᱹᱢᱤ ᱫᱚ 'ᱜᱨᱟᱢᱤᱱ ᱦᱟᱹᱠᱩ ᱯᱷᱟᱣᱱᱰᱮᱥᱚᱱ' ᱥᱮ ᱥᱮᱡ ᱠᱟᱹᱢᱤ ᱫᱚ 'ᱜᱨᱟᱢᱤᱱ ᱠᱨᱤᱥᱤ ᱯᱷᱟᱣᱱᱰᱮᱥᱚᱱ' ᱦᱤᱥᱟᱹᱵᱛᱮ ᱛᱤᱸᱜᱩ ᱠᱮᱴᱮᱡᱽ ᱱᱟ᱾ ᱤᱱᱟᱹ ᱛᱟᱭᱚᱢ ᱚᱠᱛᱚ ᱪᱟᱞᱟ ᱥᱟᱶ ᱥᱟᱶ ᱜᱨᱟᱢᱤᱱ ᱴᱨᱟᱥᱴ, ᱜᱨᱟᱢᱤᱱ ᱥᱟᱭᱵᱟᱨᱱᱮᱴ ᱞᱤᱢᱤᱴᱮᱰ, ᱜᱨᱟᱢᱤᱱ ᱴᱮᱞᱤᱠᱚᱢ ᱦᱤᱥᱟᱹᱵᱛᱮ ᱠᱟᱹᱢᱤ ᱮᱛᱦᱚᱵ ᱮᱱᱟ᱾ 

 ᱥᱤᱨᱯᱟᱹ ᱠᱚ 

 ᱨᱟᱡᱟᱨᱤ 

 ᱵᱤᱛᱚᱨᱠᱚ 

 ᱵᱤᱪᱟᱹᱨ 

 ᱯᱟᱨᱤᱵᱟᱨᱤᱠ ᱡᱤᱭᱚᱱ 

 ᱤᱣᱱᱩᱥ 

 ᱯᱚᱛᱚᱵ ᱠᱚ 

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ